तहखाने के चटोरे
लानत है!
क्या बकवास है?
जब हम नीचे गए थे तब यह दीवार यहाँ नहीं थी!
एक और भूकंप?
कोई भूकंप नहीं है।
तहखाना अपने नक्शे को बदलकर संरचना बदल रहा है।
यह शायद उस जादूगर की ही करतूत है।
शायद वह हमें ढूँढ रहा है।
तुम्हारा मतलब इस पूरे समय वही हमें इधर से उधर भटका रहा था?
शायद इसके लिए थोड़ा ख़तरा मोल लिया जा सकता है।
मुझे थोड़ा सा समय दो।
वह चला गया।
दीवारें चढ़ना शायद समझदारी भरा कदम ना हो।
लगता है हमें अपनी वापसी का रास्ता चुनना होगा।
ख़ैर, बस मुझे ही लग रहा है…
या इस शहर में हलचल होने लगी है?
रेड ड्रैगन मर गया है तो,
छिपे हुए राक्षस अब सामने आने लगे हैं।
यह मंज़िल असल में राक्षसों से भरी हुई थी।
हम ख़ुशक़िस्मत हैं कि अब तक किसी से नहीं टकराए।
अरे, क्या तुम ठीक हो?
यह अच्छा नहीं है।
हम बिना आराम किए लगातार चल रहे हैं,
और हमने उस ड्रैगन के बाद से ढंग से खाना भी नहीं खाया है।
दाईओस की उम्र क्या है?
पता नहीं उसकी उम्र हो गई है या अब भी अपनी जवानी में है,
लेकिन चिरूचाक्कू और मारूशिरु लगता है शायद अब भी बढ़ रहे हैं।
उन्हें ढंग का खाना न खिला पाना, बहुत ही शर्मनाक बात है।
मुझे उन्हें खाना खिलाना होगा।
नौजवानों को खाना खिलाना चाहिए।
मुझे उन्हें खाना खिलाना होगा!
यह ख़ुशबू कैसी है?
क्या यह खाना है?
नहीं, यह ख़ुशबू तो फूलों जैसी है।
जहाँ फूल होते हैं, वहाँ आमतौर पर पानी भी होता है।
उस जगह को ढूंढो, चिरूचाक्कू।
अभी ढूँढता हूँ!
यह जगह कोई क़ब्रिस्तान है क्या?
रुको, वहाँ कोई है।
देखना मत!
हम आपसे माफ़ी चाहते हैं।
अरे, सेन्शि! छोड़ो मुझे!
पीछे हट जाओ, सेन्शि!
यह क्या है?
अपने हथियार निकाल लो!
ये जीव इंसान नहीं हैं।
ये तो ड्रायड के फूल हैं!
फिर यह शरीर का तरल पदार्थ क्या है?
वह तरल पदार्थ नहीं था।
छोटे कण साँस लेते समय शरीर में घुस गए,
जो जाकर म्यूकस मेम्ब्रेन से चिपक गए।
शरीर ने इन कणों को जहर मान लिया
और इम्यून सिस्टम फटाफट काम पर लग गया, तुरंत उन्हें बाहर निकालने की कोशिश में।
इसे कहते हैं…
हे फीवर।
आह, छी!
दुख रहा है!
यह तो ड्रायड का पराग है!
यह बहुत बुरा होता है। इसे सूँघना मत!
यह ठीक नहीं है।
मेरा तो रोना रुक ही नहीं रहा।
उठो!
ख़ुद को सम्भालो, सेन्शि!
दाईओस!
केंसुके…
मेरी आँखों पर भी असर हो रहा है…
सेन्शि, अपना हाथ आगे बढ़ाओ!
मेरे तीन कहने पर, अपने पीछे की तरफ हमला करना!
एक,
दो…
तीन!
धत्त, मेरी आँखों में भी खुजली होने लगी है।
मैं देख नहीं पा रहा हूँ।
भागो, सेन्शि!
नहीं!
नौजवानों की रक्षा करना मेरा कर्तव्य है!
मज़ाक कर रहे हो?
चिरूचाक्कू!
मेरी आँखें बनो!
मैं नहीं बन सकता। मुझे कुछ नहीं दिख रहा है!
तुम्हारी इन्द्रियाँ ज़्यादा तेज़ हैं!
गंध?
नहीं, पराग की गंध बहुत ज़्यादा हावी हो रही है।
सुनना?
सेन्शि बहुत ज़ोर से छींक रहा है।
मैं अपने देखने, सूँघने या सुनने पर निर्भर नहीं रह सकता।
हवा!
यह तुम्हारी छींक से बचकर दाईं ओर तिरछा होकर पीछे हट गया।
सेन्शि, अभी तलवार चलाओ!
केंसुके…
मेरी छड़ी तो टूट गई।
मुझे इसे जोड़कर इसमें जल्दी से जादू डालना होगा इससे पहले कि यह मुरझा जाए।
इसका पालन-पोषण कर इसे ऐसा बनाने में मुझे सालों लगे थे…
वह जगह सुरक्षित है।
झूठ मत बोलो!
तुमने ड्रायड के फूलों से लड़ाई लड़ी?
वह तो मुश्किल रहा होगा।
मुझे नहीं लगा था कि वे फूलों वाले राक्षस हैं।
मैंने तो यही सोचा था कि वे इंसानी पुरुष और महिला हैं।
ड्रायड यूनिसेक्सुअल फूल होते हैं,
तो तुम उनके नर और मादा होने के बारे में सही हो।
बस शायद…
अब उसका क्या करें?
क्या हमें उसे ज़बरदस्ती रोकना नहीं चाहिए?
लेकिन अब हम ज़्यादा नखरे नहीं दिखा सकते।
इस मोड़ पर, क्या यह वाक़ई मायने रखता है कि फूल इंसान जैसा दिखता है या नहीं?
मारूशि…
मुझे कुछ मिल गए!
ड्रायड के फल!
समय को वापस कैसे मोड़ा जाए…
अवैध जादू की ऐसे खोज करना बंद करो जैसे कि यह कोई मामूली सी बात है!
तुम्हारे काले जादू वाले मज़ाक बिल्कुल मज़ाकिया नहीं हैं!
मैंने जो आख़िरी ड्रायड निकाला था उससे कोई पराग नहीं निकला।
वह ज़रूर मादा फूल होगा।
परागण से पहले फूल अपने फलों की देखभाल और रक्षा करते हैं।
मुझे यहाँ कुछ और भी फल जैसी चीज़ें मिली हैं।
वे कलियाँ हैं।
वे ही बड़ी होकर ड्रायड के फूल बन जाएँगी।
उन फलों के मुकाबले इन्हें खाना ज़्यादा आसान लगता है।
वे काफ़ी स्वादिष्ट हो सकती हैं।
उन्हें तोड़ लेते हैं।
बहुत ज़्यादा मत तोड़ना।
ठीक है।
यहाँ तो मैंड्रेक हैं।
हमारे पास कुत्ते को लाने का समय नहीं है,
अगर बुरा न मानो, तो मैं इसका सिर काट देता हूँ।
चुप करो। तुम कब मुझे वह सब भूलने दोगे?
यह तो काफ़ी अच्छी फसल है।
अच्छा हुआ कि मैंने ऑर्क्स से कुल्हाड़ी माँग ली थी।
कटी हुई सामग्रियों को पानी के साथ एक बर्तन में डालो और धीरे-धीरे पकने दो।
जब सामग्री नरम हो जाएँ, तो आँच से उतार लो
और उन्हें बर्तन में ही मसल लो।
जब उनका पेस्ट बन जाए, तो थोड़ा और पानी और मसाला मिलाओ।
बहुत अच्छी ख़ुशबू आ रही है।
मेरे पास एक आइडिया है।
उन्हें मक्खन लगाकर हल्का सा तलो और उनमें थोड़े मशरूम मिला दो।
ऊपर से पिघला हुआ चीज़ डालो,
और हो गया!
जैक-ओ-लैंटर्न पॉटेज और चीज़ के साथ हल्की तली हुई ड्रायड की कलियाँ
क्या सूप को उसी में रखना ज़रूरी था?
मुझे लगा कि इससे तुम्हारे जादू को वापस पाने में थोड़ी मदद मिलेगी।
यह मत सोचना कि तुम्हारा इरादा अच्छा था तो तुम इससे बच जाओगे।
फिर भी, मैं चखकर देखती हूँ।
यह मीठा है!
इसमें हल्की सी फूलों की ख़ुशबू है।
यह गाढ़ा और मलाईदार है, लेकिन तुरंत मुँह में घुल जाता है।
मुझे यह बहुत अच्छा लगा।
कितना डरावना नज़ारा है।
चीज़ का खट्टापन इसके साथ सही मेल खाता है।
मुझे कलियों का कड़वा स्वाद अच्छा लग रहा है।
ख़ैर, हम इस तहखाने से बाहर कैसे निकलेंगे?
अगर हमें बाहर जाने का रास्ता मिला ही नहीं तो क्या होगा?
अगर ज़मीन तक जाने के सारे रास्ते बंद कर दिए,
तो उससे जादू का बहाव गड़बड़ा जाएगा, तो ऐसी संभावना नहीं है।
कहीं न कहीं बाहर निकलने का कोई रास्ता होना चाहिए।
क्या तहखाने की संरचना के बदलाव का कोई पैटर्न है?
होना ही चाहिए!
चलो गड़गड़ाहट का समय और स्थान लिखते हैं।
मेरी तो उम्मीद जागने लगी है।
पेट भरा हुआ हो तो वाक़ई उम्मीद भी जागने लगती है, है न?
मुझे गर्माहट महसूस होने लगी है।
मुझे लगता है कि मेरा कुछ जादू लौट रहा है।
दाईओस और सेन्शि, मुझे तुम्हारी चोटें ठीक करनी हैं।
तुम्हें ख़ुद को ज़्यादा नहीं थकाना चाहिए।
मैं नहीं करूँगी।
दाईओस, यह काम तुम करोगे।
मैं तुम्हें थोड़ा जादू सिखाऊँगी।
मैं अकेले तुम सब को उस पागल जादूगर से नहीं बचा सकती।
अगर तुम इलाज और रक्षा करने वाला जादू कर सको, तो उससे बहुत मदद मिलेगी।
फ़ारिन ने तुम्हें बुनियादी बातें तो सिखाईं हैं, है न?
कुछ हद तक।
वह नोम जादू में माहिर है,
वह उस जादू से थोड़ा अलग है जो मैं करती हूँ।
लेकिन बुनियादी चीज़ें एक सी हैं, तो तुम जल्दी ही सीख जाओगे।
मैं फटाफट तुम्हें सिखा दूँगी।
हमें और मज़बूत बनना होगा।
वे दोनों कुछ ज़्यादा ही उम्मीदें लगाए हुए हैं।
जब तुम जवान हो, तो ऐसा होना सही है।
क्या तुम मुझसे एक बच्चे की तरह पेश आना बंद करोगे?
यह शर्मनाक है!
वैसे तुमने उन राक्षसों के सामने मेरी आँखें क्यों बंद कर दी थीं?
वैसे तो उससे फ़ायदा हुआ, लेकिन फिर भी!
अच्छा, चिरूचाक्कू…
तुमने ज़िक्र किया था कि तुम्हारे पिता गुज़र चुके हैं।
तो क्या?
समझा।
यह एक अच्छा मौक़ा लगता है, तो मैं तुम्हें कुछ सिखाऊँगा।
बैठ जाओ।
तुम शायद उस उम्र पर पहुँच रहे हो, जहाँ तुम उत्सुक होने लगे हो,
लेकिन सही जानकारी होना ज़रूरी है।
तुम क्या बोल रहे हो?
देखो, इंसानों में भी
नर और मादा होते हैं।
ऐसे नहीं! दोबारा करो!
ध्यान दो!
और इस तरह, उन्होंने रात बिताई।
चलो। जल्दी करो।
ऐसे नहीं!
मैं तुम्हें अजीब ढंग से छूना नहीं चाहता था।
उस तरह की बातों से परेशान मत हो!
अपना बायाँ हाथ मुझे दो।
देखा? बस ऐसे।
शर्मिंदा महसूस करने से तुम्हें जादुई कौशल निखारने में मदद नहीं मिलेगी।
अब ध्यान दो!
अब सोचो कि जादू तुम्हारे शरीर में बह रहा है,
जैसे खून तुम्हारी नसों में बहता है।
इसे बहने दो अपने हाथों की हथेलियों से,
तुम्हारे सिर के ऊपरी हिस्से से मेरे पैरों की उंगलियों के सिरों तक।
अपनी साँस, तापमान और नब्ज़ को मेरे साथ एक लय में करो।
जब तुम तैयार हो जाओ, तो मेरे बाद दोहराना।
-स्पेराइ… -स्पेराइ…
-येप्तुम… -येप्तुम…
-लुफेरमस… -लुफेरमस…
-विरारू… -विरारू…
-यूरेकान्त… -यूरेकान्त…
-ऊँज़ू… -ऊँज़ू…
खुजली हो रही है!
बहुत खुजली हो रही है!
तुम ठीक हो?
मेरी चमड़ी छील गई।
यह काम कर गया!
तुमने कर दिखाया, दाईओस!
सच में?
पर, तुम्हें तो खून बह रहा है।
तुम्हारी पहली कोशिश में ऐसा होना आम बात है।
लेकिन तुम जल्दी सीखने वाले हो।
शायद तुम वाक़ई एक हुनरमंद परिवार से हो!
तुमने जिस तरह से चीज़ें समझाईं, उससे उन्हें समझना आसान हो गया।
शुक्रिया।
अच्छा तो, इससे पहले कि तुम इस एहसास को भूल जाओ,
सेन्शि का इलाज करने की कोशिश करो।
मैं देख रही हूँ, तो बस वही दोहराओ जो तुमने अभी किया था।
यह एक काम चलाऊ उपाय है,
पर मैं ड्रायड की टहनियों से अपनी छड़ी की मरम्मत करूँगी।
उम्मीद है कि यह जुड़ जाएगी।
-वह अजीब लगा। -माफ़ करना!
जैसा मैंने कहा, उस तरह की बातों से परेशान मत हो!
शर्मिंदा मत हो।
शर्माना ही आगे बढ़ने में सबसे बड़ी अड़चन है!
असल में, तुम्हें ऐसी चीज़ों को कम नहीं आंकना चाहिए।
हीलर बहुत से लोगों से मिलते हैं, जिससे मुश्किलें खड़ी हो सकती हैं।
दलों के टूटने का मुख्य कारण अकसर रिश्तों के झमेले होते हैं।
प्यार-नफ़रत का रिश्ता, द्वेष, जलन,
दुर्भावना और नफ़रत।
वे वाक़ई परेशानी बन सकते हैं।
क्या तुम फ़ारिन और शुरो की बात कर रहे हो?
मैं तो बस अपने अनुभवों से बोल रहा हूँ।
एक लीडर में युद्ध कौशल से ज़्यादा लोगों को एक साथ जोड़ने की क्षमता होनी चाहिए।
सच कहूँ तो, मैं चाहता हूँ कि दाईओस जादू से ज़्यादा अपने सामाजिक कौशल को
और लोगों को पढ़ने की अपनी योग्यता को विकसित करने पर ध्यान दे।
अगर उसने ऐसा किया होता, तो वह बिना कुछ जाने
काले जादू में सहयोगी नहीं बना होता।
वैसे, चिरूचाक्कू, तुम ख़ुद थोड़ा जादू करना क्यों नहीं सीख लेते?
शायद तुम्हारी अज्ञानता के कारण तुम्हें डर लग रहा है।
अरे, मुझे माफ़ करो!
मेरे बहुत से परिजनों का एल्व्स ने अपहरण कर लिया और वे कभी नहीं लौटे,
बस इसलिए कि उनका किसी काले जादू की कलाकृति से संबंध था।
इसीलिए मुझे कभी जादू के बारे में ज़्यादा सीखने का मौक़ा नहीं मिला।
तो अगर मैं अज्ञानी हूँ तो मुझे माफ़ करना।
मैं जिस प्राचीन जादू को पढ़ रही हूँ, उसे संक्षेप में बताऊँ तो,
यह दूसरी दुनिया से शक्ति खींचता है जहाँ अनंतता मौजूद है।
तुम एक कप पानी को भाप में कैसे बदलते हो?
उसे उबाल कर।
अच्छा तो फिर, तुम एक पूरी झील को कैसे भाप बना सकते हो?
थ्योरी वही है,
लेकिन इसे असल में करना बहुत ही पेचीदा है।
इस जादू के लिए बहुत ज़्यादा ताक़त और समय की ज़रूरत होगी।
तो, मिलकर जादू करने से तुम इसकी ताक़त बढ़ाते हो।
यह तहखाना कई बिंदुओं पर दूसरी दुनिया से जुड़ा हुआ है।
इसी ताकत के ज़रिये राक्षसों को बुलाया गया और इस तहखाने को बना गया है।
पहले, फ़ारिन में ख़ुद को दोबारा ज़िंदा करने की ताक़त नहीं बची थी।
इसलिए मैंने तहखाने का एक हिस्सा दोबारा लिखा
उसके शरीर को तहखाने का एक हिस्सा बनाने के लिए।
बेशक, बस कुछ समय के लिए।
एक और गड़गड़ाहट।
यह क़रीब ही है।
वहाँ देखो!
वह दीवार ढह रही है।
ईंटें कहाँ जा रही हैं?
हम पास जाकर देखें तो कैसा रहेगा?
हाँ?
क्या हुआ?
मुझे अचानक चक्कर आ रहे हैं।
तुमने पहली बार जादू किया था इसलिए तुम्हें मारिओ बीमारी हो रही होगी।
यह जल्दी ही ठीक हो जाएगी।
तुम यहीं रुको, हम आते हैं।
यहीं रहना, ठीक है?
चाहे मेरी आँखें खुलीं हों या बंद, मुझे तो बस चमकदार रंग ही दिख रहे हैं।
बचाओ।
मुझे मर जाने दो।
वह जादूगर…
क्या मुझे मतिभ्रम हो रहा है? क्या मुझे चीज़ें सुनाई दे रही हैं?
प्लीज़, मुझे मर जाने दो।
मारिओ की बीमारी तो बहुत बुरी है।
रास्ता बदल रहा है।
ऐसा लगता है कि हम पैटर्न समझने लगे हैं, लेकिन फिर से, कुछ ख़ास नहीं।
हमें थोड़ी देर और देखना होगा।
यह बहुत निराशाजनक है कि हम ज़्यादा आगे नहीं बढ़ सकते, लेकिन…
प्लेटफॉर्म ऊपर उठ रहा है!
उतरो!
ओह!
बहुत क़रीबी मामला था।
हम तो वापसी का रास्ता ही भूल गए थे।
निर्दयी, पत्थर बना देने वाले जहर का वाहक,
कोकटराइस।
यह तो बैसिलिस्क जैसा है!
लेकिन कोकटराइस ज़्यादा बदतर होता है!
इसे तुम्हें काटने मत देना!
तुम पत्थर बन जाओगे!
बाईं ओर एक दरवाज़ा है!
चलो उसी के अंदर चलते हैं!
अब क्या प्लान है?
यह दरवाज़ा ज़्यादा देर तक टिक नहीं पाएगा।
क्या हम पीछे से चुपचाप निकल सकते हैं?
अगर यह ज़रा भी बैसिलिस्क जैसा है,
तो यह हमें हमारे शरीर की गर्मी से भांप लेगा।
इससे बचकर निकल पाना मुश्किल होगा।
लेकिन यह तो साँप की खूबी है।
मुर्गे के सिर वाला अपनी नज़र पर निर्भर होना चाहिए।
मारूशिरु, तुम्हें याद है दाईओस ने पिछली बार बैसिलिस्क को कैसे हराया था?
इसे तुम्हें डराने मत देना!
अपनी पूरी जान लगाकर कोकटराइस को डराओ!
कहना आसान है करना मुश्किल।
ख़ुद को बड़ा दिखाओ और गला फाड़कर चिल्लाओ!
बेशक, मैं तीनों में सबसे लंबी हो सकती हूँ,
लेकिन वह कोकटराइस बैसिलिस्क से दुगना बड़ा है।
और मुझे तो अपने चिल्लाने पर भी भरोसा नहीं है।
रुको, दाईओस कैसे चिल्लाया था?
क्या वह चीख थी?
या दहाड़ थी?
छोड़ो। अगर मैं इसे डरा पाऊँ, तो बस वही मायने रखता है!
ख़त्म।
यह काम नहीं करेगा।
मुझे पता है मैं नाकाम रहूँगी!
मैं वह बिल्कुल नहीं कर सकती जो दाईओस ने किया था।
तो मैं क्या करूँ?
मुझे यह करना होगा
अपने तरीके से!
स्कूल की आज तक की सबसे होनहार स्टूडेंट,
मारूशिरु!
अभी वह धमाका कैसा था?
यह मारूशिरु है! चलो!
बहुत कम गहरा है।
अरे, नहीं। मैंने ख़ुद की ओर ज़्यादा ही ध्यान खींच लिया।
अब दोनों के सिर मुझ पर ही तने हुए हैं।
मेरे पास मंत्र पूरा पढ़ने का भी समय नहीं है।
मारूशिरु! क्या इसने तुम्हें काट लिया?
मैं ठीक हूँ।
इसने तुम्हें काट लिया, बेवक़ूफ़!
इतना ज़ोर से क्यों चिल्लाई!
क्या? तुम्हें कोकटराइस ने काट लिया?
यह तो बुरा हुआ।
तुम्हें पता है जब कोकटराइस काट ले तो क्या करना चाहिए?
क्या उसके लिए कोई इलाज है?
सबसे पहले, अपनी पैंट उतारो।
अपने पैर कसकर बंद करके बैठो।
अपनी बाँहों को बाहर की तरफ करके अपने कानों को अपने हाथों से ढक लो।
अपना मुंह भी बंद कर लो।
एकदम सही।
अब तुम किसी भी पल पत्थर बनने के लिए तैयार हो।
मुझे तो लगा था कि यह इलाज उसे रोकने के लिए था!
यह तो बड़ी ही अजीब स्थिति में पत्थर बन गई।
कुछ टूट सकता है।
उसकी ग्रैविटी जगह पर नहीं है, इसलिए वह कभी भी लुढ़क सकती है।
यह तो बुरा हुआ।
कोई भी इंसान पत्थर बनना हरगिज़ नहीं चाहेगा।
अब हम क्या करें?
क्या इसे पलटने का कोई तरीका है?
कुछ तरीके हैं।
पहला, हम उसका अपने आप ठीक होने का इंतज़ार कर सकते हैं।
ज़ाहिर है, पत्थर बनना जहर के असर से कहीं ज़्यादा बड़ा अभिशाप है।
एल्फ़ लोगों पर मंत्रों का ज़्यादा असर नहीं होता है,
इसलिए वह बाकी नस्लों के मुक़ाबले जल्दी ठीक हो जानी चाहिए।
दूसरा, हम दूसरे एडवेंचररों को ढूँढने की कोशिश कर सकते हैं जिनके पास शायद दवा हो
या जिन्हें पत्थर बन जाने को पलटना आता हो।
आख़िरी, मैं इलाज करने वाला जादू करके देख सकता हूँ।
तुम?
मारूशिरु ने मुझे जादू की किताब पढ़ना सिखाया था।
उसमें पत्थर बन जाने को पलटने का कोई मंत्र होना चाहिए।
दवाओं और दूसरे एडवेंचररों पर नज़र रखते हैं,
और बाकी के दो विकल्प भी आज़माते हैं।
उसे ठीक होने में कितना समय लगेगा?
एक लंबे-आदमी को छह महीने से दस साल लगते हैं।
मैं जाकर कोकटराइस को लाता हूँ।
एक ही रात में इनका रंग काफ़ी बदल गया।
मुझे इन्हें जल्दी ही प्रोसेस करना होगा।
उसे देखकर लग रहा है जैसे वह गिरने ही वाली है।
उसके नीचे कुछ रख दें क्या?
तुम सही कह रहे हो।
मेरे पास एक अच्छा आइडिया है।
बारीक कटी कलियों में मसाला मिलाओ और उन्हें एक बर्तन में रख दो।
फिर, मारूशिरु को उसके ऊपर रख दो।
ओह, उसकी पलकें टूट गईं।
कोकटराइस के माँस को नमक के पानी में भिगोओ,
उसे मारूशिरु की गोद में रखो, और ऐसे ही छोड़ दो।
लगता है अब उसकी स्थिति ज़्यादा स्थिर है।
अब वह इधर-उधर नहीं लुढ़कनी चाहिए।
वह बुतपरस्त धर्म की किसी मूर्ति की तरह लग रही है।
उसके बाद, दाईओस और उसके दल ने बहुत मेहनत की।
दिन 2
वे अलग-अलग तरीके आजमाते रहे।
दिन 3
और चौथे दिन…
मिल गया!
इसे इस्तेमाल कैसे करते हैं?
हम इसे उसके ऊपर रखकर
देखें क्या?
पत्थर मेरे शरीर की गर्मी से गरम होने लगा है।
चलो मंत्र पढ़कर देखते हैं।
स्पेराइ येप्तुम
लुफेरमस विरारू…
क्या मैं इसका ठीक से उच्चारण कर रहा हूँ?
संभलकर!
मारूशिरु!
तुम फिर से नरम हो गईं।
यह काम कर गया!
हाँ?
चल क्या रहा है?
मेरे ऊपर सब्ज़ियों के टुकड़े क्यों हैं?
और यह बर्तन किसलिए रखा है?
चलो देखते हैं।
यह भी काम कर गया।
-हुर्रे! -क्या कोई बताएगा भी?
नमकीन माँस को उबालो
और इसे पतले टुकड़ों में काट लो।
इसे खमीरयुक्त कलियों से सजाओ,
और हो गया!
आइसबाइन शैली का कोकटराइस और खट्टी-गोभी शैली की ड्रायड की कलियाँ
इतना समय हो गया?
आख़िरकार, किस तरीके ने काम किया?
हमने बहुत कुछ आज़माया था, क्या पता किस ने काम किया?
शायद वह मेरा मंत्र था।
नहीं, मैं तो कहूँगा कि ताज़ा सब्ज़ियों ने काम किया।
शायद पके हुए कोकटराइस के माँस ने शाप को बेअसर कर दिया।
हमें जितनी जल्दी हो सके वापस ज़मीन पर पहुँचना था,
और फिर भी मेरे कारण हम सबको देर हो गई।
तुम लोग, मुझे माफ़…
नहीं, यह नहीं।
मुझे ऐसी स्थिति में कुछ और कहना चाहिए।
हाँ, सबसे पहले, मुझे कहना चाहिए…
तुम्हें किसी को फर्मेन्टेशन के लिए वजनी पत्थर की तरह इस्तेमाल नहीं करना चाहिए।
बात तो सही है, फिर भी, तहखाने का खाना।
ओह, तहखाने का खाना।
संवाद अनुवादक: प्रीति भारद्वाज